
Az érzelmek és a felelősség problémája

A tíz parancsolat utolsó pontja egy speciális magatartást követel az egyéntől, azaz a vágy vagy kívánat kialakulásának elkerülését, amely általános értelembe véve lehetetlen. A dolgozat célja ezért a felelősség és a vágy problematikus kapcsolatának vizsgálata, elsősorban Spinoza és Seneca gondolkodásán keresztül. Továbbá lehetséges módok keresése arra, hogy az utolsó törvény a filozófiai eszköztáron keresztül értelmezhető, alátámasztható, illetve alkalmazható parancs legyen, mind egyéni, mind társadalmi szinten.



